Het jy 'n behoorlike en geldige testament gereed? | Landbou
Het jy 'n behoorlike en geldige testament gereed?
Dikwels hoor 'n mens van families wat baklei of groot boedelprobleme het ná die afsterwe van die broodwinner. Die redes hiervoor is gewoonlik dat iemand sonder 'n geldige testament sterf, of met 'n gebrekkige testament wat nie deur 'n bevoegde en kundige persoon opgestel is nie.
Bykans alle sakemanne en boere beplan vir onvoorsiene gebeure in hul besigheid, maar baie versuim om te beplan vir die voorsiene gebeurtenis van hul afsterwe.
Met die huidige toename in sterftes as gevolg van covid-19 word die belangrikheid van 'n geldige, bygewerkte testament weer beklemtoon. Die Wetsgenootskap van Suid-Afrika neem jaarliks die inisiatief met testamenteweek, waar regspraktisyns saamspan om gratis vir die publiek testamente op te stel.